Projekti nimi**: Ukraina politsei regionaalse juhtimisvõimekuse ja eestvedamise arendamine Kirovohradi, Tšernigivi ja Žõtomõri oblastite Riiklikes Politseipeavalitsustes ja Patrullpolitsei üksustes Eesti Politsei- ja Piirivalveameti Ida, Lääne ja Lõuna prefektuuride kogemuste abil**

Projekti kood: **8VS1-VM-UA-PPA23**

Projekti periood: **1. oktoober 2023 – 31. märts 2025**

PROJEKTI RAAMISTIK

|  |
| --- |
| Projekti eesmärk*:*  *Projekti üldeesmärgiks on Ukraina Kirovohradi, Tšernigivi ja Žõtomõri oblastite Riiklike Politseipeavalitsuste ja Patrullpolitsei üksuste regionaalse juhtimisvõimekuse ja eestvedamise arendamine PPA Ida, Lääne ja Lõuna prefektuuride kogemuste kaudu. Samutii koostöö tõhustamine kahe riigi õiguskaitseorganite vahel ja läbi selle inimõiguste tõhusam järgimine, demokraatia areng ning hea valitsemistava juurutamise toetamine Ukrainas. Jagatakse Eesti kogemust, praktilisi näiteid ning arendatakse oblastite politseijuhtide tööks vajalikke meetodeid ja taktikat. Viiakse läbi koolitused, koostatakse õppematerjalid ja soetatakse õppevahendid. Projekti tulemusel peaks mõlemas oblastis tõusma politseijuhtide oskused ja professionaalsed teadmised, mis omakorda aitab tõsta politsei usaldusväärsust ning vähendada korruptsiooni.Eelneva kogemuse põhjal saab öelda, et Eesti ekspertide poolsel sisendil ja panusel on märgatav tulem aitamaks Ukraina siseriiklikel jõustruktuuridel vahetada nõukogude aegsed töövõtted välja läänelike vastu.*  Projekti lühikokkuvõte inglise keeles*:*  *The overall goal of the project is to develop the regional management capacity and leadership of the National Police Headquarters and Patrol Police units of the Kirovohrad, Chernihiv and Zhytomyr regions of Ukraine through the experiences of the East, West and South prefectures of the PBB of Estonia. The project supports also the enhancement of cooperation between the law enforcement agencies of both countries, improvement of protection of human rights, democratisation and good governance by law enforcement in Ukraine.*  *Estonian experience with practical examples are shared and methods and tactics necessary for the work of regional police chiefs are developed. Trainings are carried out, educational materials are prepared and teaching materials are acquired. As a result of the project, the skills and professional knowledge of police managers should increase in both areas, which in turn will help increase public trust of the police and reduce corruption. Based on the previous experience, it can be said that the input and contribution of Estonian experts has a noticeable result in helping the domestic power structures of Ukraine to replace Soviet-era working methods with Western ones.* |
| Tulemused 1 – 3 on seotud programmi ja õppematerjalide ettevalmistusega  *Toimunud on projektiavakohtumine võtmeisikute osalusel ning täpsustatud on koostöö tegevused. Ukraina Riigipolitsei, Žõtomõri, Tšernigivi ja Kirovohradi politsei juhtimiskogemust, olukorda, tulevikueesmärke ja ootusi on tutvustatud. Visiit vähemalt 5 osalejaga on toimunud. Külalised on tutvunud Eesti juhtide koolituse korraldamise ja läbiviimise kogemusega Lõuna, Lääne ja Ida prefektuurides. Koolitusprogramm ja õppematerjalid on valminud (kuni ~50lk (50x1800 tähemärki)). Koolitusmaterjalid ning PPA #2030 strateegiaraamat on tõlgitud (inglise või ukraina keelde). Materjalid on küljendatud ja trükitud. Õppevahendid on soetatud.* |
| *Tegevused:*  *- Projekti 1-4 kuu: Koostööpartneritega projekti tegevuste detailne arutelu ja käivitamine Ukrainas (4-6 isikut, kuni 4 päeva, + kuni 4 reisipäeva).*  *- Projekti 1-4 kuu: Ukraina Riigipolitsei, Žõtomõri, Tšernigivi ja Kirovohradi politsei tippjuhtide visiit Eestisse oktoobris 2023 (6 isikut, kuni 4 päeva, + kuni 4 reisipäeva).- Projekti 3-6 kuu: Koolitusprogrammi ja õppematerjalide koostamine PPA koolitajate poolt koostöös Ukraina Riigipolitsei, Tšernigivi, Žõtomõri ja Kirovohradi*  *kolleegidega. Toimub distantsilt. Koolitusmaterjalide tõlkimine, küljendus ja trükk. Lisaks tõlgitakse ja trükitakse näidisena ka PPA #2030 strateegiaraamatud ja põhiväärtusi ja strateegilisi eesmärke töökohal visualiseerivad õppevahendid. Koolitusvahendite soetamine.* |
| Tulemused 4 – 8 on seotud koolituste läbiviimisega, kokku koolitatakse vähemalt 24 Ukraina politseijuhti  *Koolitus vähemalt 3 x 12-le osalejale on Eestis läbi viidud ja õppematerjalid ning PPA #2030 strateegiaraamatud ning põhiväärtusi ja strateegilisi eesmärke töökohal visualiseerivad õppevahendid on osalejatele kätte antud. Osalejad on saanud kätte tunnistused koolituse läbimise kohta* |
| *Tegevused:*  *- Projekti 7-8 kuu: I koolitus 5 päeva, + kuni 4 reisipäeva, 12 osalejat*  *Vahekokkuvõtted / suvepaus*  *- Projekti 11-12 kuu: II koolitus 5 päeva, + kuni 4 reisipäeva, 12 osalejat.*  *- Projekti 12-13 kuu: III koolitus 5 päeva, + kuni 4 reisipäeva, 12 osalejat* |
| Tulemus 9 – 11 on seotud projekti kokku võtmisega  *Lõpukohtumine vähemalt 30 esindaja osalusel on läbi viidud. Tulemused on esitletud, tehtud on kokkuvõtted projekti mõjust ja võimalikud jätkutegevused läbi arutatud.* |
| *Tegevused:*  *- Projekti 15 kuu: Projekti lõpuüritus Ukrainas 3 päeva, + kuni 4 reisipäeva, 10 inimest (kõik eksperdid ja projektijuht).*  *- Projekti 15 kuu: Õppevahendite aktiga üleandmine.*  *- Projekti 16-17 kuu: Projekti kokkuvõte, tulemuste ja mõju hindamine ning vajadusel jätkutegevuste planeerimine.* |
| Projekti teavitamisstrateegia |
| *Projekti tutvustamine avalikkusele ja info edastamine projekti kohta toimub ESTDEVi ja PPA koostöös. Teavitusstrateegiat veab ESTDEV vastavalt ESTDEVi üldisele kommunikatsiooniplaanile. Teavitus toimub koostöös ja kooskõlastatult PPA ja Ukraina Riigipolitsei, Žõtomõri, Tšernigivi ja Kirovohradi politsei pressiüksuste ning väljakujunenud koostöövorme ja meetodeid kasutades. ESTDEV ja PPA tutvustavad projekti ühise pressiteatega. Pressiteade läheb ka asutuste kodulehele, kus see on kõigile huvilistele ja ajakirjanikele nähtav ja kättesaadav nii eesti kui ka inglise keeles. Samuti avaldatakse teave PPA siseveebis, kus see jõuab kõigi PPA töötajateni. Siseveebis saavad uudiseid lugeda ca 500 PPA töötajat ja umbes 1200 abipolitseinikku. Projekti käiku kajastatakse ESTDEVi ühismeedia kanalites (FB, X, Linkedin) ja PPA ühismeediakanalites (Facebook (üle 54 000 jälgija), Instagram (üle 9000 jälgija), X (üle 4000 jälgija) vähemalt nelja postitusega.*  *Avalikustamiseks loodav info projekti kohta tõlgitakse asjakohases mahus ukraina keelde ning pannakse ka Ukraina Riigipolitsei, Kirovohradi, Tšernigivi ja Žõtomõri politsei kodulehtedele, kus see on nähtav ja kättesaadav kõigile huvilistele ning ajakirjanikele. Samuti tehakse projekti kohta pressiteade(ted). Lisaks avaldatakse see teave tehnilise võimaluse korral nende asutuste siseveebis, kus see jõuab kõikide ametnikeni.*  *Projekti lõpus toimub Ukrainas üritus, kuhu kutsutakse kõik projektiga seotud ametnikud ja meedia esindajad. Võimalusel kaasatakse ka Eesti Vabariigi suursaadik Ukrainas või teised saatkonna ametnikud.*  *Suulise ja kirjaliku teabe edastamisel ja esitamisel avalikkusele projekti kohta ning iga projektiga seotud tegevuse puhul nii Eestis kui ka Ukrainas osutatakse asjaolule, et tegevused viiakse Eesti poolt ellu ESTDEVi ja PPA partnerluses, mida on rahastanud ESTDEV Eesti arengu- ja humanitaarabi eelarvest.* |